SA swemhelde luid toegejuigChad le Clos (links) en Cameron van der Burgh. Foto: @MG_Reporter Die skare het plakkate en Suid-Afrikaanse vlae rondgeswaai, vuvuzela’s geblaas en later spontaan Shosholoza begin sing. Suid-Afrika se twee goue medaljewenners Cameron van der Burgh en Chad le Clos is luid toegejuig met hul aankoms op die lughawe. Een van die plakkate het gelees: “Chad will you be my matric dance date?” Fikile Mbalula, die minister van sport, mej. Suid-Afrika Melinda Bam en leerlinge van Crawford College, Van der Burg se almamater, het ook die swemspan ingewag. Van der Burgh het goud gewen in die 100 m-borsslag terwyl Le Clos ŉ goue medalje ingepalm het in die 200 m –vlinderslag.